CELEX: 62013CN0424
Language: et
Date: 2013-07-25 00:00:00
Title: Kohtuasi C-424/13: Eelotsusetaotlus, mille on esitanud Bayerischer Verwaltungsgerichtshof (Saksamaa) 25. juulil 2013 — Zuchtvieh-Export GmbH versus Bayerischer Verwaltungsgerichtshof

16.11.2013   
            
            
               ET
            
            
               Euroopa Liidu Teataja
            
            
               C 336/6
            
         Eelotsusetaotlus, mille on esitanud Bayerischer Verwaltungsgerichtshof (Saksamaa) 25. juulil 2013 — Zuchtvieh-Export GmbH versus Bayerischer Verwaltungsgerichtshof
   (Kohtuasi C-424/13)
   2013/C 336/14
   Kohtumenetluse keel: saksa
   
      Eelotsusetaotluse esitanud kohus
   
   Bayerischer Verwaltungsgerichtshof
   
      Põhikohtuasja pooled
   
   
      Kaebuse esitaja: Zuchtvieh-Export GmbH
   
      Vastustaja: Bayerischer Verwaltungsgerichtshof
   
      Eelotsuse küsimused
   
   
               1.
            
            
               Kas määruse (EÜ) nr 1/2005 artikli 14 lõiget 1 (1) tuleb tõlgendada nii, et koduhobuslaste ja koduloomadena peetavate veiste, lammaste, kitsede ja sigade pikkadel teekondadel vedamisel lähtekohaks olevast Euroopa Liidu liikmesriigist sihtkohaks olevasse kolmandasse riiki võib lähtekoha pädev asutus artikli 14 lõike 1 punkti c kohaselt tembeldada korraldaja esitatud teekonnalehe ainult siis, kui teekonnaleht vastab artikli 14 lõike 1 punkti a alapunkti ii nõuetele kogu veoteekonna ulatuses, mis kulgeb lähtekohast sihtkohta, see tähendab ka teekonna nendel lõikudel, mis asuvad tervikuna väljaspool Euroopa Liidu territooriumi?
            
         
               2.
            
            
               Kas määruse (EÜ) nr 1/2005 artikli 14 lõiget 1 tuleb tõlgendada nii, et selles sättes märgitud lähtekoha pädev asutus võib artikli 14 lõike 1 punkti b kohaselt nõuda korraldajalt kavandatud pika teekonna korralduse muutmist selliselt, et see vastab viidatud määruse nõuetele kogu lähtekohast sihtkohta kulgeva veoteekonna ulatuses ka sel juhul, kui teekonna teatavad lõigud jäävad tervikuna kolmandate riikide territooriumile?
            
         
      (1)  Nõukogu 22. detsembri 2004. aasta määrus (EÜ) nr 1/2005, mis käsitleb loomade kaitset vedamise ja sellega seonduvate toimingute ajal ning millega muudetakse direktiive 64/432/EMÜ ja 93/119/EÜ ning määrust (EÜ) nr 1255/97 (ELT L 3, 5.1.2005, lk 1).